Universis presentibus et futuris presentes litteras inspecturis, ego Bona, filia domini Hugonis de Lucenay, militis, uxor Guidonis dicti Millot, notum facio quod ego vendo, trado et in perpetuum quito Symonino et Renaudo, fratribus, dictis Boere, civibus Eduensibus, et eorum heredibus, quicquid habeo et habere debeo ac etiam possum omnimoda ratione apud Montaugier, videlicet in Girardo Perrini, Hugone fratre dicti Perrini, Petito, Gaufrido, Laurentio fratre suo, Petito filio Durandi, Durando, et in mansis et tenementis ipsorum, cum appenditiis et pertinentiis dictorum mansorum et tenementorum, necnon talliis, exactionibus, censibus, costumis, planis, nemoribus, terris, pratis, aquis, piscariis, forefactis, emendis, juribus et juridictionibus ac etiam omnibus aliis que habeo habere possum et debeo omnimoda ratione in dicta villa de Montaugier, et in appenditiis et pertinentiis ejusdem ville quecumque sint et ubicumque, necnon quicquid habeo et habere possum et debeo in Durando lou Bruneloys, et Ruffa muliere, et Hugone lou Bruneloys et eorum heredibus, ac etiam mansis et tenementis eorumdem, cum appenditiis et pertinentiis dictorum mansorum, qui mansi siti sunt apud sanctum Leodegarium sub Biffracto, pro centum et sexaginta quatuor libris Divion. quorum singuli duo valent unum Parisien. michi a dictis Symonino et Renaudo fratribus integre persolutis, etc. Noverint etiam universi presentes et futuri presentes litteras inspecturi, quod ego Guido in recompensatione omnium et singulorum bonorum predictorum a prefata Bona uxore mea venditorum Symonino et Renaudo antedictis et eorum heredibus, assigno, trado, quito et concedo in perpetuum eidem Bone uxori mee ac ejus heredibus decem libratas terre ad Divionen. super vineas meas de Mont Regart, et super omnia bona que habeo et habere debeo omnimoda ratione apud Chavennes quecumque sint et ubicumque. Si vero contingeret quod si in proventibus, exitibus et redditibus predictarum vinearum et predictorum bonorum que habeo et habere possum et debeo apud Chauvennes, dicta Bona uxor mea et ejus heredes dictas decem libratas terre non possent integre recipere vel habere, pro residuo seu defectu dictarum decem libratarum terre, similiter assedeo et assigno predictum defectum seu residuum predictarum decem libratarum terre in bonis meis omnibus et singulis que habeo et habere possum et debeo apud Vergonce quecumque sint et ubicumque. Quas siquidem assignationem, etc. Nos autem magister Guillermus de Clameriaco, canonicus et officialis Eduensis, in cujus presentia omnia supradicta acta sunt, ad sepedictorum Bone et Guidonis ejus mariti preces et rogatum, sigillum curie Eduensis litteris presentibus est appensum in robur et testimonium perpetue veritatis. Datum anno Domini Mº CCº quinquagesimo septimo, die lune post Nativitatem beati Iohannis Baptiste, mense Iunio.